钦定古今图书集成/明伦汇编/氏族典/第059卷 > 徐士宗
## 钦定古今图书集成/明伦汇编/氏族典/第059卷 > 徐士宗

按《万姓统谱》：士宗，永乐中以国子生知贵谿县。岁甲
午，邑大水，士宗奏蠲田租三之二，又请以租折输布，
民田之污者尽除其租。有妇人讼其夫为仇家所害，
士宗鞫之无验。俄有蚱蜢飞集几案，士宗祝曰：“尔有
冤当集仇人身。”已而果然。囚始伏辜，境内称为神明。
擢广信通判去，邑人怀之。